Pécs-Baranyai Kereskedelmi és Iparkamara

CEF - 5G for smart communities: online pályázati tájékoztató
2022-09-20 10:00 - 12:00 (Europe/Helsinki) | Online
Az online tájékoztató és pályázati partnerkereső esemény a Connecting Europe Facility (CEF) digitális programjának „5G az intelligens közösségekért” című pályázati felhívásához kapcsolódik, melyet hamarosan kiírnak.

Az Európai Bizottság ezt az online tájékoztató és egyeztető ülést a Connecting Europe Facility (CEF) digitális programja keretében az 5G for Smart Communities (5G az intelligens közösségekért) című második pályázati felhívás kapcsán szervezi. A program célja, hogy tájékoztassa a legfontosabb érdekelt feleket erről a felhívásról, és segítse a potenciális projektgazdákat abban, hogy olyan partnerekkel találkozzanak, akikkel konzorciumot hozhatnak létre és pályázhatnak a felhívásra.
Mit kínálnak a szervezők?
Az Európai Bizottság ismerteti a felhívást, beleértve az előző felhívás tanulságait, majd következnek a kérdések és válaszok.
A terület vezetői, köztük a Nokia és a Vodafone panelbeszélgetést tartanak arról, hogy az 5G mivel tud hozzájárulni az intelligens közösségekhez.
Azok a résztvevők, akik már terveznek projektet erre a felhívásra, regisztrálhatnak, hogy a rendezvényen 2-4 perces előadást tartsanak, amely lehetőséget ad arra, hogy partnereket találjanak a javaslatukhoz (ebben az esetben regisztrálni szükséges szeptember 9-én 12:00 óráig).
Pályázati partnerkeresés: a regisztrált résztvevők potenciális projektpartnereket kereshetnek, és meghívhatják őket kétoldalú online találkozóra. A partnerkereső találkozók szeptember 20-án 12:00 órakor kezdődnek.
A résztvevők között lesznek többek között:
Távközlési és technológiai vállalatok
Társadalmi-gazdasági szereplők, akik 5G felhasználási eseteket javasolnak (különösen az egészségügy, az oktatás, a mobilitás, a biztonság, a vidékfejlesztés, a mezőgazdaság és a kormányzat területén).
A fenti felhasználási területekkel, valamint az 5G távközléssel és technológiával kapcsolatos európai szövetségek és hálózatok.
Önkormányzatok
Akadémiai és kutatóintézetek
Az európai intézmények és ügynökségek képviselői
Európai szélessávú kompetencia irodák
További információ és REGISZTRÁCIÓ

CEF - Backbone Connectivity for Digital Global Gateways: online pályázati tájékoztató
2022-09-20 14:00 - 15:00 | Online
Online tájékoztató esemény a Connecting Europe Facility (CEF) Digitális programjának „Backbone Connectivity for Digital Global Gateways” című pályázati felhívásáról, a kiírás előtt.

Ezt az online tájékoztatót a Connecting Europe Facility (CEF) Digitális Program keretében a Backbone Connectivity for Digital Global Gateways második pályázati felhívás kapcsán szervezi.
Az esemény során az Európai Bizottság bemutatja a „Backbone Connectivity for Digital Global Gateways” (gerinchálózati összeköttetés a digitális globális kapukhoz) című második pályázati felhívást, és útmutatást ad a felkészüléshez. Ezt követően az Európai Egészségügyi és Digitális Végrehajtó Ügynökség (HaDEA) előadása következik az első felhívás tanulságairól, majd interaktív kérdezz-felelek a résztvevőkkel.
A résztvevők között lesznek többek között:
Távközlési és technológiai vállalatok
európai szövetségek és hálózatok
az európai intézmények és ügynökségek képviselői
Európai szélessávú kompetencia irodák
További információ és regisztráció

Kanadai üzleti szeminárium Pécsen - „Doing Business with Canada, the CETA information seminar”
2022-09-21 14:00 - 17:00 | Pécsi Kereskedelmi Központ, Majorossy Imre utca 36., Pécs, Magyarország
Kanada Nagykövetsége és a Kanadai-Magyar Kereskedelmi Kamara (CCCH), a Pécs-Baranyai Kereskedelmi és Iparkamara közreműködésével, üzleti szemináriumot szervez „Doing Business with Canada, the CETA information seminar” névvel.
Az eseményre várjuk a téma iránt érdeklődő vállalkozások képviselőit.
Időpont: 2022. szeptember 21. szerda, 14:00-17:00
Helyszín: Pécs-Baranyai Kereskedelmi és Iparkamara, Pécs, Majorossy I. u. 36.
Program:

14:00-14:30
Érkezés, regisztráció

14:30-14:45
PBKIK és Enterprise Europe Network iroda köszöntője
Rabb Szabolcs, a PBKIK főtitkára

14:45-15:10
Kereskedelmi kapcsolatok Kanada és Magyarország között, az EU és Kanada közötti átfogó gazdasági és kereskedelmi megállapodás (CETA)
Francis Uy , kanadai kereskedelmi attasé előadása angol nyelven*

15:10-15:30
Kanadai-Magyar Kereskedelmi Kamara (CCCH) bemutatkozása, tevékenysége
Dr. Lovas Judit, a CCCH ügyvezető igazgatójának előadása

15:30-15:50
Logisztikai kihívások a gyorsan változó kereskedelmi környezetben
Gulyás Edit, az UTC Overseas Logistics Kft. operációs menedzserének előadása

15:50-16:10
KPMG Tanácsadó Kft. prezentációja
előadó személye megerősítésre vár

16:10-17:00
Állófogadás. délutáni frissítők, networking

*Az angol nyelvű előadásokhoz szükség esetén konszekutív tolmácsolást biztosítunk.
A rendezvényen a részvétel ingyenes, de előzetes regisztrációhoz kötött. Regisztrálni a lenti űrlap kitöltésével lehetséges.

Meghívó
További információ:
Schmidt Enikő
+36 72 507 164
schmidt.eniko@pbkik.hu

Regisztráció

Kanadai Üzleti Nap - „Doing Business with Canada, the CETA information seminar”

Résztvevő neve
*

Cégnév
*

E-mail
*

Kérdéseim az előadókhoz

Adatkezelési tájékoztató
*

A rendezvény adatkezelési tájékoztatóját megismertem, annak tartalmát elfogadom.

Adatkezelési tájékoztató

Beküldés

Fenntarthatósági Vállalkozói Szemléletformálás
2022-09-22 09:00 - 12:30 | Pécsi Kereskedelmi Központ, Majorossy Imre utca 36., Pécs, Magyarország
Vállalkozz Fenntarthatóan!
A Magyar Kereskedelmi és Iparkamara által indított program keretében 2022. szeptember 22-én személyes mentorálási rendezvényre kerül sor a PBKIK székházában, a témakör ezúttal a hulladék lesz.
Az esemény célja, hogy szemléletformálással támogassák a programban résztvevő mentorált cégeket. A szervezők szeretnék elméleti és gyakorlati példákon keresztül is megismertetni a vállalkozókkal, a fenntarthatóbb, a zöldebb és az energiahatékonyabb gazdálkodás lehetőségeit, szabályozási és jogi feltételeit, rendszerét. A program kiváló networking esemény helyszíne is egyben. Az eseményen való részvétel ingyenes, de regisztrációhoz kötött. A regisztráció után a résztvevők e-mailben kapják meg az eseménnyel kapcsolatos pontos részleteket.
Időpont: 2022.09.22. 09:00-12:30
Helyszín: PBKIK székház, 7625 Pécs, Majorossy I. u. 36.
Téma: hulladék
Regisztráció: https://mentorsys.vallalkozztudatosan.hu/#/login

Ezüst Gazdaság – konferencia a társadalmi innovációk jegyében
2022-09-22 15:00 - 19:00 | Pécsi Kereskedelmi Központ, Majorossy Imre utca 36., Pécs, Magyarország
Az Ezüst Gazdaság a 3. legnagyobb gazdaság a világon, 2025 -re várhatóan 88 millió munkahelyet tart majd fent, 5,7 trillió euró költés mellett. Konferenciánk célja, hogy fókuszba helyezze ezt az óriási, jelenleg kiaknázatlan gazdasági területet regionális vonatkozásban, és együttműködésre ösztönözze a térség gazdasági, civil, akadémiai és közigazgatási szereplőit.

A Pécsi Tudományegyetem Általános Orvostudományi Kar Transzdiszciplináris Kutatások Intézete (ITD), a Pécsi Egészségipari Innovációs Központ (PEIK), valamint a Pécs-Baranyai Kereskedelmi és Iparkamara (PBKIK) közös szervezésében kerül megrendezésre immáron a harmadik Silver Economy (Ezüst Gazdaság) konferencia és az azt követő panelbeszélgetés 2022. szeptember 22-én.
A konferencia témája az idősödő társadalmak kihívásaira adható válaszok a társadalmi innováció tükrében. Az előadások után meghívott szakértők panelbeszélgetést folytatnak, melynek fókusza az országos és helyi idősügyi koncepciók gyakorlati megvalósítása, jó gyakorlatok implementálása, jövőbeli irányok.
Rendezvényünk célja, hogy ebben a társadalmilag és gazdaságilag is rendkívül jelentős kérdésben együttműködésre ösztönözze a gazdaság, civil szféra, az akadémia és közigazgatás szereplőit.
Az előadásokat és a panelbeszélgetést online is követheti, regisztrációt követően.

A konferencia programja:
Regisztráció 14:30 – 15:00
Előadások 15:00 – 16:30
Dr. Szabó-Tóth Kinga (Miskolci Egyetem, Bölcsészettudományi Kar, Alkalmazott Társadalomtudományok Intézete, intézetigazgató) Társadalmi innováció, harmadik misszió és aktív idősödés – innovációs kutatások és projektek bemutatása
Gábriel Dóra (Közgazdaság- és Regionális Tudományi Kutatóközpont) – Társadalmi innovációk az idősgondozásban – hazai és nemzetközi gyakorlatok
Prof. Dr. Boncz Imre (PTE ETK, Egészségbiztosítási Intézet, intézetigazgató) – Az egészségbiztosítás kihívásai az idősödő társadalmakban.
Szeledi Katalin (Szevital Bt. ügyvezető és Magyarhertelend község polgármestere) – Otthonápolás és rehabilitáció a gyakorlatban ma.
Panelbeszélgetés: 16:30 – 17:30
A panelbeszélgetések után 18:00 -ig kötetlen beszélgetésre van lehetőségük a résztvevőknek frissítők és szendvicsek elfogyasztása mellett.

A programváltozás jogát a szervezők fenntartják.
A részvétel díjmentes, de regisztrációhoz kötött.
Regisztráció: https://itdweb.hu/capacity-building-silver-economy-konferencia-2/
Helyszín: Pécsi Kereskedelmi Központ, Pécs, Majorossy I. u. 36.
Új parkolási rend az irodaház környékén!

Vizsgafelügyelők őszi képzése
2022-09-23 13:00 - 15:30 | Pécsi Kereskedelmi Központ, Majorossy Imre utca 36., Pécs, Magyarország
2022. szeptember 23. (péntek) 13:00 órai kezdettel ismeretmegújító képzést szervezünk vizsgáztatók számára.
A képzés nem kötelező, mivel a felkészítő anyag nem változott, viszont lehetőséget szeretnénk biztosítani az elmúlt időszak tapasztalatainak megosztására, felmerülő kérdések megvitatására, valamint a nyugdíjas pályázók lehetőségeinek pontosítására.
Jelentkezési határidő: szeptember 05.
Jelentkezés:
A regisztráció ideje lejárt. Utólagos regisztrációval kapcsolatban, kérem hívja a 72/507-178-as számon Döme Éva munkatársunkat

Ágazati vizsgaelnökök őszi képzése
2022-09-23 13:00 - 15:30 | Pécsi Kereskedelmi Központ, Majorossy Imre utca 36., Pécs, Magyarország
2022. szeptember 23. (péntek) 13:00 órai kezdettel ismeretmegújító képzést szervezünk vizsgáztatók számára.
A képzés nem kötelező, mivel a felkészítő anyag nem változott, viszont lehetőséget szeretnénk biztosítani az elmúlt időszak tapasztalatainak megosztására, felmerülő kérdések megvitatására, valamint a nyugdíjas pályázók lehetőségeinek pontosítására.
Jelentkezési határidő: szeptember 05.
Jelentkezés:

Ágazati alapvizsga elnökök képzése 2022 ősz - Jelentkezési lap

Jelentkező adatai

Résztvevő neve
*

Email címe
*

Kérjük, adja meg e-mail címét!

Amennyiben kérdése van a témákhoz, itt előre felteheti:

Beküldés

Skandináv innovációs kiállítás 2022
2022-09-26 - 2022-09-27 | INDUSTRIENS HUS, H.C. Andersens Boulevard 18, Koppenhága, DK-1787, Dánia
Az Enterprise Europe Network társszervezésében kerül megrendezésre a Nordic Innovation Fair 2022 nemzetközi üzletember találkozó.

Az északi tudósok, a nemzetközi befektetők és vállalkozások közötti kapcsolatteremtésre 2022. szeptember 27-én Koppenhágában kerül sor. A svéd, norvég, finn és dán kutatók és vállalkozások bemutatják találmányaikat azzal a céllal, hogy üzleti lehetőségeket találjanak licencelésre, közös fejlesztésre, kutatási együttműködésre, finanszírozásra és/vagy befektetésre.
Regisztrációra április 15-től van lehetőség, a részvétel ingyenes.
REGISZTRÁCIÓ

EU-Japan Biotech & Pharma Partnering Conference 2022
2022-09-26 - 2022-10-11 | Online, Oszaka, Japán
Az esemény üzleti kapcsolatokat kínál azoknak az ipari szakembereknek, akik potenciális partnereket keresnek a biotechnológiai és gyógyszeripari ágazatban.

Két év online rendezvény után idén az üzletember találkozót október 11-én ismét személyes jelenléttel rendezik meg Oszakában, további online ülésekkel szeptember 26. és 30. között. A résztvevők választhatnak, hogy a szeptemberi online, az október 11-i oszakai helyszíni vagy mindkét típusú rendezvényen részt kívánnak-e venni.
Az esemény célterületei:
Gyógyszerkutatás és a gyógyszerkutatás támogatása
Regeneratív orvostudomány
Terápiás szerek, diagnosztikai szerek
A mesterséges intelligencia és az IoT technológiái a fenti témakörhöz kapcsolódóan

A részvétel díjmentes, de regisztrációhoz kötött.
Személyes részvétel esetén az utazási és szállásköltségek a résztvevőt terhelik.
A Japánba történő beutazás vízumköteles, erről a Külgazdasági és Külügyminisztérium, illetve a Magyarországi Japán Nagykövetség weboldalán található naprakész információ.
További információ és regisztráció: https://bio-pharma-osaka-2022.b2match.io/

EU finance days 2022
2022-09-28 09:00 - 13:30 | Online
Az Európai Unió a 2021–2027-es programozási időszakban új finanszírozási programokat indított. Idetartozik az InvestEU, az Európai Innovációs Tanács és az Egységes piac program. Várják az eseményre azokat a pénzügyi intézményeket, nemzeti fejlesztési bankokat, vállalkozásokat támogató struktúrákat és multiplikátorokat, amelyek szívesen részt vennének a kezdeményezésekben, és szeretnének első kézből tájékozódni azokról.
A 2022-ES UNIÓS PÉNZÜGYI NAPOKAT az Európai Bizottság képviseletei és szolgálatai szervezik az Európai Beruházási Bank Csoporttal és az Enterprise Europe Network hálózattal együttműködésben. Az esemény során szakértők mutatják be az új pénzügyi és támogatási programokat.
Az eseményre online kerül sor, és több, a finanszírozási programok különböző aspektusaival foglalkozó szekcióból fog állni. A résztvevők kapcsolatba léphetnek a témákban jártas előadókkal, és kérdéseket tehetnek fel nekik.
Dátum: 2022. szeptember 28., 9:00-13:15
Helyszín: online
Az esemény nyelve: angol és magyar
Rövid program:
• A témák bemutatása
• Prezentációk: InvestEU, Európai Innovációs Tanács, Egységes piac program
• Szekcióülések és „Kérdések és válaszok” értekezletek a szakértőkkel
A részletes program ITT található.
A rendezvény előzetes regisztrációhoz kötött, a rendelkezésre álló helyek száma korlátozott.

INNOFORM®2022 – Nemzetközi konferencia és üzletember találkozó - hibrid rendezvény
2022-09-28 10:00 - 2022-09-29 15:00 | Hibrid
A hazai vállalkozások képviselőit is várják az idei INNOFORM® Kiállítás társrendezvényeként megrendezésre kerülő nemzetközi üzletember találkozóra, mely ezúttal hibrid formában kerül megtartásra.
Az ötödik alkalommal megrendezésre kerülő eseményen a gyártók, forgalmazók és szakemberek számára lehetőség nyílik új, nemzetközi piacok megismerésére és potenciális üzleti partnerek megismerésére a fémipar, szerszámgyártás, gépgyártás, műanyag-feldolgozó ipar, elektronika és villamosenergetika, autóipar, logisztika, háztartási készülékek, csomagolás, a gyártás automatizálása és robotizálása, IT-megoldások az ipari ágazat számára, valamint az újrahasznosításhoz kapcsolódó minden területről.
A rendezvényen való részvétel díjmentes, de előzetes regisztrációhoz kötött:
REGISZTRÁCIÓ

WindEnergyMatch 2022 - üzletember találkozó
2022-09-28 11:00 - 2022-09-29 16:00 | Hamburg Messe und Congress GmbH, Messeplatz 1, Hamburg, 20357, Németország
Az Enterprise Europe Network társszervezésében megszervezésre kerülő WindEnergyMatch 2022 nemzetközi üzletember találkozó, a szélenergia-ipar teljes értéklánca mentén működő vállalatoknak és kutatóintézeteknek kínál lehetőséget értékes nemzetközi kapcsolatok kialakítására.

Az esemény a következő témakörökre összpontosít:

Onshore / Offshore
Szélturbina gyártók
Hidrogén és üzemanyagcellák
Alkatrészek / beszállítók
Anyagok
Telepítés
Tervezés / projektfejlesztés
Üzemeltetés és karbantartás
Intelligens energia / energiaellátás
Pénzügyek és biztosítás
Szolgáltatások
Power to X / energiaátalakítás / tárolás
Információs / kommunikációs technológia

A részvétel ingyenes, regisztráció szükséges a honlapon.
REGISZTRÁCIÓ

Online energetikai pályázati B2B - W4RES-GREENET
2022-09-29 09:30 - 13:00 | Online
A H2020 W4RES projekt, a Horizon Europe Cluster 5 nemzeti kapcsolattartó pontjai, a GREENET és az Enterprise Europe Network meghívja Önt a Horizon Europe Cluster 5: Climate, Energy and Mobility 2022-es felhívásainak online partnerkereső eseményére!

Tematikus fókusz
HORIZON-CL5-2022-D3-03 – Fenntartható, biztonságos és versenyképes energiaellátás
Nyitás: 2022. szeptember 06.
Határidő: 2023. január 10.
HORIZON-CL5-2022-D4-02 – Hatékony, fenntartható és inkluzív energiafelhasználás
Nyitás: 2022. szeptember 06.
Határidő: 2023. január 24.
A felhívások a megújuló energiához, illetve az energiahatékony és klímasemleges uniós épületállományhoz kapcsolódnak.
Kinek ajánlott a részvétel?
Mindazok számára, akik érdeklődnek a közelgő Horizont Európa – klaszter 5 témái iránt:

Egyetemek
Kutatóközpontok
Magánvállalkozások (beleértve a kkv-kat és a nagyvállalatokat)
Önkormányzatok
Egyesületek/szövetségek
Közhatóságok/kormányzati szervezetek
Nem kormányzati szervezetek
Klaszterek, központok
Egyéb K+F érdekeltek.

Az eseményre várják a jövőbeli koordinátorokat és az érdekelt partnereket az összes EU tagállamból és Horizont Európa társult országból.
A rendezvény lehetőséget biztosít a következőkre

a projektötletek megvitatása és finomítása a potenciális partnerekkel
együttműködések kialakítása és konzorciumokhoz való csatlakozás.

Regisztráljon ITT 2022. szeptember 25-ig!
A Pécs-Baranyai Kereskedelmi és Iparkamara az Enterprise Europe Network hivatalos partnere.

“EGYÜTT-MŰKÖDÜNK!”
2022-09-29 10:00 - 12:00 | Pécsi Kereskedelmi Központ, Majorossy Imre utca 36., Pécs, Magyarország
A Pécsi Tudományegyetem és a Pécs-Baranyai Kereskedelmi és Iparkamara közös célja a régióban, Baranya megye településein, Pécs városában a gazdaság versenyképességén keresztül prosperáló helyi gazdaság és társadalom létrehozása.
Ennek szellemében szervezik meg az “EGYÜTT-MŰKÖDÜNK!” című rendezvényt, melynek célja, hogy a vállalkozások megismerjék azokat a lehetőségeket, melyeken keresztül az egyetemmel közös, sikeres projektet tudnak megvalósítani. A rendezvény alkalmával több példa, sikeres projekt is bemutatásra kerül.

A rendezvény időpontja: 2022. szeptember 29., csütörtök 10:00
A rendezvény helyszíne: Pécs-Baranyai Kereskedelmi és Iparkamara –
7625 Pécs, Majorossy Imre utca 36., Zsolnay Terem

Program:

Időpont:
Téma:

10:00 – 10:05
Dr. Miseta Attila, a Pécsi Tudományegyetem rektorának köszöntője

10:05 – 10:10
Decsi István, a Pécsi Tudományegyetem kancellárjának köszöntője

10:10 – 10:15
Dr. Síkfői Tamás, a Pécs-Baranyai Kereskedelmi és Iparkamara elnökének köszöntője

10.15 – 10.25
Versenyképes Egyetem – Egyetem a versenyképességért
Prof. Dr. Jakab Ferenc, Pécsi Tudományegyetem Innovációs Rektorhelyettese

10:25 – 10:40
Projektötlettől – pályázatbenyújtásig
Kottászné dr. Vass Orsolya, PTE Kutatáshasznosítási és Technológia Transzfer Főosztályvezetője

10:40 – 10:55
Pályázatbenyújtás és projektmenedzsment
Óvári József, a PTE Pályázat- és Projektmenedzsment Igazgatója

10.55 – 11.35
Kerekasztal beszélgetés – Sikerprojektek és együttműködési tapasztalatok
Moderátor: Kovács Zoltán PTE Fejlesztési Osztályveztő

Antibakteriális textil fejlesztése
Bebesi Éva HR vezető, Rovitex Kft.
Márk László egyetemi docens, PTE ÁOK Biokémiai és Orvosi Kémiai Intézet

Gyógyszerkutatásban alkalmazható nagyprecizitású automatizált fájdalomküszöb mérőberendezés fejlesztése
Ulrich Gyula fejlesztési vezető, Z Elektronika Kft.
Pintér Erika PTE ÁOK Farmakológiai és Farmakoterápiai Intézetvezető

Hűtőbordás léghűtéses hőcserélő termékcsalád fejlesztése
Dobre András termelésvezető, Caadex Kft.
Baumann Mihály PTE MIK Épületgépész- és Létesítménymérnöki Tanszékvezető

11:35 – 11:55
Kérdések

11:55 –
Szendvicsebéd

A rendezvényen való részvétel ingyenes, de előzetes regisztrációhoz kötött, melyet a következő linken tehetnek meg 2022.09.26-ig: https://konferencia.pte.hu/hu/egyutt-mukodunk

Nemzetközi Élelmiszergyártási és Vízgazdálkodási Fenntarthatósági Fórum
2022-10-04 12:30 - 21:00 | Marriott Hotel Budapest, Apáczai Csere János u. 4, Budapest, 1052, Magyarország
A Kanadai-Magyar Kereskedelmi Kamara 2022. október 4-én ‘The Race for nurturing eight-billion people on the planet’ címmel fenntartható élelmiszergyártással és vízgazdálkodással kapcsolatos nemzetközi üzleti fórumot tart.
Világszerte növekszik a fogyasztók érdeklődése az alternatív étkezési lehetőségek iránt. Azoknak az élelmiszeripari szereplőknek, akik meg akarják ragadni a lehetőséget, meg kell érteniük ezt a változó piaci dinamikát, erre ad lehetőséget ez a rendezvény. A panelbeszélgetések mindenkinek lehetővé teszik majd, hogy elmerüljenek az alternatív fehérjék és az élelmiszer-technológia világában, miközben üzleti networkinget is biztosítanak a jelenlévő kulcsfontosságú iparági szereplőknek. A párbeszéddel szeretnék felkelteni a hazai és külföldi befektetők, élelmiszergyártók, alapanyaggyártók, termelők és technológia tulajdonosok figyelmét. A rendezvény kiváló lehetőség Magyarországnak arra, hogy megmutassa, fontos szereplője ennek a fejlődő piacnak.
Az üzleti fórum témái: egészség és táplálkozás, fenntartható élelmiszer-feldolgozás, technológia és innováció az élelmiszeriparban, fenntartható vízgazdálkodás.
Az üzleti fórumra olyan érdeklődő cégvezetőket várnak Magyarországról és külföldről egyaránt az élelmiszer- és víziparban, illetve azon kívül is, akik nyitottak arra, hogy új ötleteket és megközelítéseket fedezzenek fel együtt a felelősségvállalás és a fenntartható vállalkozások működtetése terén.
A rendezvény nyelve angol.
Részletes program: Sustainable Food and Water Forum Agenda
Regisztráció és további információ: www.ccch.hu/event-details/food-and-water-sustainability-business-forum

FARMAFORUM 2022 Brokerage Event
2022-10-06 | Online, Madrid, Spanyolország
A FARMAFORUM, a COSMETICAFORUM és a HEALTH&RESEARCH FORUM 2022 nemzetközi kongresszusok keretében online és offline is megrendezésre kerülő üzletember találkozó célja az információcsere a világ minden tájáról érkező lehetséges technológiai partnerek között.

A kiállítás mellett konferenciák, workshopok széleskörű programja várja a résztvevőket és számos alkalmat biztosít a kapcsolatépítésre is. A rendezvény fő célja, hogy találkozási fórumot teremtsen a gyógyszeripar, biofarmácia, kozmetika, biotechnológia és laboratóriumi technológia területén aktívan tevékenykedő vállalatok, kutatóintézetek, egyetemek és egyéb szervezetek számára.
Főbb témák:
Gyógyszerészet
Egészség
Kozmetikumok
Bioipar
Biotechnológia a kozmetikumokban
Kapcsolódó ágazatok: logisztika, szabályozás, minőség és termelés.
Miért érdemes részt venni:

Kezdeményezzen új üzleti kapcsolatokat.
Találkozzon innovatív technológiák szolgáltatóival egész Európából és Európán kívülről.
Lépjen kapcsolatba potenciális partnerekkel a jövőbeli együttműködés érdekében.
Teremtsen határokon átnyúló, hosszú távú üzleti kapcsolatokat.
Találjon új partnereket kutatási projektekhez.

Célcsoport:
Gyógyszeripari és kozmetikai vállalatok
Biotechnológiai, diagnosztikai és klinikai vizsgálati iparágak
Laboratóriumi beszállítók
Egyetemek, intézetek
és egyéb szervezetek, amelyek kereskedelmi, technológiai vagy kutatási partnereket keresnek Európából és azon kívülről.

További információ és regisztráció: https://farmaforum2022.b2match.io/

KÖZÖSSÉG. HATÁS. JÖVŐ. - hibrid szakmai konferencia
2022-10-06 09:00 - 14:00 | Graphisoft park, Graphisoft park 3., Budapest, Pest megye, 1031, Magyarország
2022. október 6-án megrendezésre kerül a „KÖZÖSSÉG. HATÁS. JÖVŐ.” – bizalomépítés és társadalmi fenntarthatóság az ESG tükrében konferencia és az Effekt 2030 – A közösségi befektetések díjátadója.
A konferencia főbb témái:

milyen meghatározó kihívásokkal szembesülnek mostanában a vállalatok a közösségekért, munkatársakért, fogyasztókért, vásárlókért vállalt felelősség területein; mik a lehetséges jó válaszok, megoldások a jelenlegi kihívásokra; milyen változásokat eredményezhetnek ezek a kihívások és a megoldások a vállalatok és stakeholdereik életében a közeljövőben?
melyek a stakeholderek érdekeire alapuló, a közösségek jóllétét és az emberek életminőséget szem előtt tartó vállalati értékteremtés és felelősségvállalás gyakorlati példái és lehetőségei, segítő és hátráltató tényezői külföldön és idehaza?

Ha érdeklik a válaszok, várják Önt is az Effekteam „KÖZÖSSÉG. HATÁS. JÖVŐ” konferenciáján. Nagyvállalati és üzleti fenntarthatósági vezetők, szakértők, civil szervezetek szakemberei osztják meg gondolataikat a témával kapcsolatban. Ezen túlmenően a közönséget is bevonják interaktív, kiscsoportos beszélgetésekbe.
Időpont: 2022. október 6. (csütörtök), 09.00 – 14.00
Helyszín: online (későbbiekben megküldött Microsoft link) vagy személyesen: 1031 Budapest, M épület, Graphisoft park 3.
A programon való részvétel előzetes jelentkezéshez kötött.
Jelentkezési határidő: 2022. szeptember 30. 12:00
A részletes program ITT található.
További információ ITT olvasható.

Fenntarthatósági Vállalkozói Szemléletformálás
2022-10-06 10:00 - 12:00 | Matro Kft., Időjós utca 7., Pécs, Baranya, 7636
Vállalkozz Fenntarthatóan!
A Magyar Kereskedelmi és Iparkamara által indított program keretében 2022. október 06-án céglátogatáson vehetnek részt a regisztrált vállalkozások képviselői. Az eseményen az adott vállalat jógyakorlatait tekinthetik meg a résztvevők. Olyan példákat mutatnak be, amivel már lépéseket tettek a fenntarthatóság, és a vállalati „zöldítés” felé. Az eseményen való részvétel ingyenes, de regisztrációhoz kötött. A regisztráció után a résztvevők e-mailben kapják meg az eseménnyel kapcsolatos pontos részleteket.
Időpont: 2022.10.06. 10:00-12:00
Helyszín: Matro Kft. 7632 Pécs, Nagyárpádi út 7.
Regisztráció: https://mentorsys.vallalkozztudatosan.hu/#/login

Horizont Európa Értékelői Fórum
2022-10-11 09:30 - 12:30 | NKFI Hivatal, Kéthly Anna tér 1., Budapest, 1077, Magyarország
Az NKFI Hivatal szakmai fórumot szervez, amelynek célja, hogy a keretprogram értékelő szakértők tapasztalatainak megosztásán keresztül áttekintést adjon a Horizont Európa keretprogram pályázatértékelési folyamatairól, a pályázati sikeresség szempontjából legfontosabb tanulságokról és bemutassa a pályázat értékelői munka részleteit, valamint ennek a szakértők egyéni szakmai karrierjében és intézményük pályázati sikerességében mérhető előnyeit.

A rendezvényre várják:

mindazokat a szakértőket, akik korábban közreműködtek vagy jelenleg is részt vesznek keretprogram pályázatok értékelésében,
akik még nem értékeltek keretprogram pályázatokat, de érdekelné őket ez a lehetőség,
azokat a potenciális pályázókat, akik tanulni szeretnének az értékelők tapasztalataiból.

Az esemény hibrid formában kerül megrendezésre, részben személyes jelenléttel az NKFI Hivatal épületében, részben online formában. A részvétel ingyenes, de regisztrációhoz kötött.
PROGRAM
9.00 – 9.30 Regisztráció
9.30 – 9.45 Köszöntő
Dr. Szabó István, elnökhelyettes, Nemzeti Kutatási Fejlesztési és Innovációs Hivatal
9.45 – 10.00 Szerepvállalás a Horizont Európa program tanácsadó testületeiben
Dr. Báldi András, ELKH Ökológiai Kutatóközpont, a Horizont Európa Biodiversa+ partnerség tanácsadó testületének elnöke
10.00 – 10.15 Értékelési folyamat a Horizont Európa programban
Értékelő szakértő, tbc.
10.15 – 11.30 Panelbeszélgetés értékelő szakértőkkel – Hogyan növelhető a magyar sikeresség a Horizont Európa programban és mi ebben az értékelők szerepe
Moderátor: Szabó István, elnökhelyettes, Nemzeti Kutatási Fejlesztési és Innovációs Hivatal
Résztvevők:
Dr. Drexler Dóra, ügyvezető, Ökológiai Mezőgazdasági Kutatóintézet
Dr. Mezgár István, kandidátus, kutatás támogatási és hasznosítási koordinátor, ELKH SZTAKI, Mérnöki és Üzleti Intelligencia Kutatólaboratórium
további szakértők tbc.
11.30 – 12.00 Kérdések és válaszok/Szünet
12.00 – 12.15 Az értékelői regisztrációs folyamat bemutatása
Gábor Zita, szakértő, Express Innovation Agency
12.15 – 12.25 Kérdések, válaszok
12.25 – 12.30 Zárszó
Szabó István, elnökhelyettes, Nemzeti Kutatási Fejlesztési és Innovációs Hivatal
További információ és regisztráció
Forrás: nkfih.gov.hu

Danube Business Talks 2022 - üzleti tárgyalások
2022-10-12 - 2022-10-13
5. alkalommal kerül megrendezésre a viadonau által szervezett üzleti platform a dunai hajózásért. Vegyen részt személyesen ezen a nemzetközi ágazati rendezvényen 2022. október 12-én és 13-án Linzben.

Hogyan járulhat hozzá a belvízi hajózás az európai közlekedési ágazatban az üvegházhatású gázok kibocsátásának csökkentéséhez? Milyen éghajlatbarát meghajtási technológiák és üzemanyagok játszanak majd fontos szerepet a belvízi hajózásban a jövőben? Ezen túlmenően részletesebben megvizsgálják a nagy és nehéz teherforgalom Dunára való áthelyezését, míg a személyhajózás tekintetében a fenntartható utazás kerül a középpontba.
A Danube Business Talks lehetőséget kínál a magán- és közszféra érdekelt feleinek egyaránt a célzott kapcsolatépítésre és a dunai hajózás területén jelentkező gazdasági impulzusokkal és innovációkkal kapcsolatos tudásmegosztásra. Az osztrák szövetségi kormány éghajlat- és környezetvédelmi célkitűzései kedvező keretet biztosítanak a határokon átnyúló megoldások kidolgozásához, hogy a dunai közlekedési tengelyt megerősítsék az európai közlekedési hálózatban.
A részvétel ingyenes, de regisztrációhoz kötött. Regisztrációra június 1-jétől van lehetőség.
REGISZTRÁCIÓ

Marketplace Austria - élelmiszeripari B2B találkozó
2022-10-12 09:00 - 18:00
A Marketplace Austria Food & Beverages 2022 exkluzív lehetőség az élelmiszer- és italvásárlók számára, hogy bécsi beszállítókkal és termelőkkel találkozzanak új üzleti kapcsolatok építése céljából!

Az esemény kiváló alkalmat biztosít arra, hogy az élelmiszeripari cégek beszerzésért felelős szakemberei ellátogassanak Ausztriába, B2B-beszélgetéseket folytassanak, illetve ápolják üzleti kapcsolataikat nyugati szomszédunk élelmiszeripari gyártóival, nagykereskedőivel.
A rendezvényen történő részvétel külföldi cégeknek díjmentes, de előzetes regisztációhoz kötött. További információ a regisztrációról és a részvételről az alábbi linken érhető el:
REGISZTRÁCIÓ

Fenntarthatósági Vállalkozói Szemléletformálás
2022-10-13 09:00 - 12:30 | Pécsi Kereskedelmi Központ, Majorossy Imre utca 36., Pécs, Magyarország
Vállalkozz Fenntarthatóan!
A Magyar Kereskedelmi és Iparkamara által indított program keretében 2022. október 13-án személyes mentorálási rendezvényre kerül sor a PBKIK székházában, a témakör ezúttal a víz lesz.
Az esemény célja, hogy szemléletformálással támogassák a programban résztvevő mentorált cégeket. A szervezők szeretnék elméleti és gyakorlati példákon keresztül is megismertetni a vállalkozókkal, a fenntarthatóbb, a zöldebb és az energiahatékonyabb gazdálkodás lehetőségeit, szabályozási és jogi feltételeit, rendszerét. A program kiváló networking esemény helyszíne is egyben. Az eseményen való részvétel ingyenes, de regisztrációhoz kötött. A regisztráció után a résztvevők e-mailben kapják meg az eseménnyel kapcsolatos pontos részleteket.
Időpont: 2022.10.13. 09:00-12:30
Helyszín: PBKIK székház, 7625 Pécs, Majorossy I. u. 36.
Téma: víz
Regisztráció: https://mentorsys.vallalkozztudatosan.hu/#/login

Art&Science Konferencia és Fesztivál - A nők és a karrierpara: kerekasztal beszélgetés
2022-10-13 14:00 - 16:00 | Pécsi Tudományegyetem Transzdiciplináris Kutatások Intézete, Ifjúság útja 11., Pécs, 7624, Magyarország
A PTE ÁOK Transzdiszciplináris Kutatások Intézete az Art&Science Konferencia és Fesztivál keretein belül szervez kerekasztal beszélgetést a MVÜK Zrt. Női Vezetői Klubjával, valamint Joó Zsuzsannával, a A nők és a karrierpara, 7+1 kérdés című könyv szerzőjével.

„Magyarországon egyedülálló témával foglalkozik a könyv: mennyiben más a női karrier-út, mint a férfiaké? 7 fontos témát jár körbe a szerző, többek között bemutatja, hogy a szebbik nem hogyan viselkedjen azért, hogy ne kislányként, hanem érett, felnőtt nőként kezeljék a munkahelyén vagy a vállalkozásában.”
Moderátor: Dintsér Andrea, az MVÜK Női Vezetői Klubot vezetője
A következő kérdések menték zajlik majd a beszélgetés:

Hogyan találd meg az ideális munkát?
Miért fontos az egy életen át tartó tanulás?
Milyen a profi álláskeresés?
Mitől speciális a női karrier-ív?
Hogyan hat az életkorod a karrieredre?
Mi az értéked? Mi az árad?
Mi szól a női vállalkozás mellett?
+1 kérdés: Hogyan tovább?

A beszélgetés a fenti kérdések mentén alakul, 3-4 kérdés után a közönség is bevonásra kerül, majd újabb kérdések után szintén. Így mindenki véleményt formálhat a témában. Fontos kiemelni, hogy nem csak nőknek szól, hiszen a karrierparában érintett nők mellett többnyire egy férfi is van, akinek ugyanolyan fontos a hozzáállása, mint egy nőnek. Így őket is szeretettel várják a szervezők.
Bővebb információ és regisztráció az ITD hivatalos oldalán

Mesterséges intelligencia a vállalati kommunikációban - konferencia
2022-10-14 10:00 - 15:00 | Siemens Hungary, XIV. kerület, Gizella út 51-57., Budapest, Pest megye, Magyarország
Az MTA GTB Kommunikációmenedzsment Munkabizottsága tisztelettel meghívja Önt a „Mesterséges intelligencia a vállalati kommunikációban” című konferenciára.
A negyedik ipari forradalom (Ipar 4.0) folyamatában a mesterséges intelligencia (MI) a vállalatok belső kommunikációját is jelentősen átalakítja. Csepeli Györgyöt idézve “A negyedik ipari forradalom főszereplői az interaktív, automata, figyelő, értékelő és beavatkozó rendszerek, melyek része a gépek egymás közötti kommunikációja. Ezekre a kihívásokra azok a vállalatok képesek megfelelően reagálni, amelyek működésmódját intelligens szoftverek és komplex megoldások jellemzik.” Az erre való felkészülés és átállás kis lépéseken keresztül vezet. Az újabb és újabb MI alapú kommunikációs eszközök bevezetése a vállalati gyakorlatba nem csupán az aktuális ráfordítások csökkentését célozza, hanem az átfogó átalakulás részét is képezi. A konferencia a mesterséges intelligencia vállalati kommunikációba való beépülésének a folyamatával foglalkozik. Az előadásokkal és a beszélgetéssel meg kívánják világítani, hogy a vállalati alkalmazások szempontjából milyen MI eszközök használhatók, mely területeken terjedt el az alkalmazásuk és milyen feladatokat ró mindez a kommunikációmenedzsmentre. A rendezvényre szívélyesen hívják a Munkabizottság tagjait, vállalati partnereiket, a gyakorlati szférában tevékenykedő szakembereket és a szervezeti/vállalati kommunikáció iránt érdeklődő kollégákat, diákokat.
Időpont: 2022. október 14. (péntek), 10.00–15.00Helyszín: Siemens Hungary, Budapest, XIV. kerület, Gizella út 51–57.
A részletes program és további információ ITT olvasható.

Meet in Italy For Life Sciences 2022
2022-10-17 - 2022-10-19 | Online
A Meet in Italy For Life Sciences (MIT4LS) fő célja, hogy hálózatépítést, láthatóságot, együttműködést és üzleti lehetőségeket biztosítson az élettudományok valamennyi érdekeltje (vállalatok, startupok, kutatóközpontok, befektetők, klinikusok, állami szervezetek stb.) számára, elősegítve a nemzetközi szintű interakciót az összes szereplő között, valamint az élettudományok aktuális témáinak megvitatását.

A következő területekről várják a startupokat, a kutatási és egészségügyi szervezeteket, a befektetőket és az élettudományok érdekeltjeit:

Gyógyszeripar és biogyógyszerészet
Orvostechnikai eszközök
Nutraceutics
Digitális egészségügy
Orvostudomány, emberi egészség és jólét
Kapcsolódó értéklánc-tevékenységek

További információ és regisztráció: https://brokerage2022.mit4ls.b2match.io/

A feldolgozóipar európai vezetői és digitális átalakítói – konferencia és B2B Budapesten
2022-10-19 08:30 - 18:30 | Majorossy Imre utca 36., Pécs, 7625, Magyarország
Budapesten gyűlik össze az európai feldolgozóipar! Digitális innovációs központok (EDIH), európai projektek, kkv-k, technológiai szolgáltatók és az ipar 4.0 egyéb szereplői 2022. október 19-én találkoznak a magyar fővárosban, és Ön is ott lehet velük!

https://pbkik.hu/wp-content/uploads/2022/08/I4MS-General-Event-Promo.mp4

Szüksége van néhány okra, amiért érdemes részt vennie?
Találhat finanszírozást, képzési lehetőségeket és játékos hálózatépítő tevékenységeket. A konferencia előnyei:

Bemutathatja termékeit, projektjeit, szolgáltatásait vagy üzleti igényeit a rendezvény résztvevői számára
Előre leszervezett 1:1-es találkozók személyesen az október 19-i rendezvényen, előtte és utána pedig online
Új üzleti kapcsolatok idő- és költséghatékony módon
Maradjon egy lépéssel a versenytársak előtt azáltal, hogy jelen van a rendezvényen.
Mutassa be feldolgozóipari projektjét a kiállítás keretében, vagy
Vegyen részt a poszter kiállításon!

Ez egy egyedülálló lehetőség arra, hogy új üzleti kapcsolatokat építsen és megállapodásokat kössön egy szórakoztató és tartalmas rendezvényen!
Regisztráljon most, ingyenesen!

>>> https://i4ms.b2match.io/ <<<

Miről szól az esemény és mi fog történni?
Az október 19-i, angol nyelvű rendezvényen finanszírozási lehetőségeket és sikertörténeteket mutatnak be, valamint kapcsolatépítésre is lehetőség lesz.
A feldolgozóipar digitalizálását célzó európai kezdeményezés, az I4MS 2022. október 19-én Budapesten rendezi meg a ‘European leadership and digital game-changers of the manufacturing industry’ elnevezésű eseményét, hogy összehozza az ökoszisztéma szereplőit, és megosszák a résztvevőkkel a sikertörténeteket, tanulságokat és az összegyűlt know-how-t.
Az esemény középpontjában az európai digitális innovációs központok (EDIH), az európai projektek (köztük a Better Factory), a KKV-k, a technológiai szolgáltatók és a feldolgozóipar más, az innovációt és a technológia átvételét az Európai Unióban előmozdító érdekelt felek közötti kapcsolatépítés és a lehetőségek bemutatása áll.
A közös munka keretében 2020 – 2023 között összességében 40 millió euró kiosztására került, illetve kerül sor a még rendelkezésre álló keret terhére.
Az eseményen a magyar országos szakmai döntéshozatal szereplői, valamint az Európai Bizottság képviselői is részt vesznek. Az ipar digitális átalakításán dolgozó szakértők előadások és panelbeszélgetések keretében osztják meg tudásukat, a gyakorlati példákat és sikertörténeteket pedig egy “tárlatvezetéssel” egybekötött kiállító térben mutatják be. Az EDIH-ek és KKV-k számára további finanszírozási lehetőségeket is bemutatnak.
A konferencia keretében az Enterprise Europe Network (EEN) közreműködésével játékos, illetve előre szervezett kapcsolatépítésre is sor kerül, az eseményt pedig egy esti koktél zárja.

Program
Október 17-18. Online üzletember találkozók
Október 19.
8:30 – 9:00 Regisztráció, résztvevők köszöntése
9:00 – 9:20 Hivatalos megnyitó – Express Innovation Agency
9:20 – 9:45 Az ipar 4.0 eljuttatása Európa minden szegletébe
9:45 – 10:15 Keynote beszélgetés – Gyártás a digitális korban
Takis Damaskopoulos, Kaunas Műszaki Egyetem
10:15 – 10:45 Kapcsolatépítés kávé mellett
10:45 – 11:00 Az I4MS4Ts projekt tanulságai
Maria Roca, projektmenedzser, FundingBox Accelerator
11:00 – 11:45 Hogyan érhetjük el, hogy az európai feldolgozóipar rugalmas, környezetbarát és fenntartható legyen?
Barta Balazs, Mayte Carracedo és Raluca Cibu-Buzac
11:45 – 12:30 Finanszírozási és együttműködési lehetőségek az EDIH-k és KKV-k számára
Mayte Carracedo, Begona Sanchez,
12:30 – 13:30 Ebéd és kapcsolatépítés
12:30 – 18:00 Személyes üzletember találkozók
13:30 – 15:30 Agora Sessions – bemutatók és túrák a kiállítási területen
15:30 – 16:30 Az I4MS hozzájárulása a feldolgozóiparhoz és az EDIH-ek hálózatához
Ulrich Thombansen, kutató
16:30 – 17:00 Hogyan innoválnak a KKV-k a feldolgozóiparban?
17:00 – 17:15 Díjátadó ünnepség
17:15 – 18:30 Kapcsolatépítés koktél mellett
Október 20-21. Online üzletember találkozók
Regisztráció és további információ az eseményről: https://i4ms.b2match.io/

KIÁLLÍTÓI JELENTKEZÉSHEZ KATTINTSON IDE – SZEPTEMBER 15-IG!

POSZTER JELENTKEZÉSHEZ KATTINTSON IDE – SZEPTEMBER 15-IG!

Az I4MS kezdeményezésről bővebben
Az esemény főszervezője, az I4MS a gyártás digitalizálását célzó legnagyobb európai kezdeményezés, amelyet az Európai Bizottság finanszíroz. Fő célkitűzése a digitális innováció kiterjesztése a KKV-k és a közepes kapitalizációjú vállalatok (mid-cap) körében, valamint a digitális innovációs központok páneurópai hálózatának kialakítása.
Ez az uniós kezdeményezés az európai kompetenciaközpontok és innovációs központok segítségével lehetővé teszi és elősegíti a feldolgozóipari KKV-k és a közepes kapitalizációjú vállalatok együttműködését az értékláncukban. A nagy teljesítményű számítástechnikai (HPC) központok, a legjobb egyetemek és az alkalmazásorientált kutatóintézetek a határokon átnyúló kísérletek során minden szereplő számára előnyös helyzetet teremtenek, lehetővé téve a KKV-k számára, hogy nyílt felhívásokon keresztül technológiai és pénzügyi támogatásra pályázzanak a digitális innovációkat a vállalkozásukban tesztelő kísérletek elvégzésére.
A rendezvényt a FundingBox koordinálja, partnerei pedig a Mobile World Capital Barcelona és a Tecnalia.

Az esemény partnerei
Az I4MS Stakeholders Event az Express Innovation Agency, a PBN Advanced Management, az Enterprise Europe Network és az Európai Bizottság közös szervezésében valósul meg.

Az esemény megvalósítását a H2020 Better Factory projekt támogatja
Az Európai Bizottság H2020 programja által támogatott Better Factory kezdeményezés (https://betterfactory.eu/) célja, hogy segítse az európai gyártócégek versenyképesebbé válását. A projekt akár 200.000 euró támogatást biztosít az együttműködésen alapuló, gyáron belüli kísérletek végrehajtására. A gyártócégek új üzleti modelleket fedezhetnek fel, egyúttal digitalizálhatják gyáraikat, és a művészek és technológiai beszállítók segítségével új vagy személyre szabott termékeket hozhatnak létre. Angol nyelvű pályázat. Nyílt pályázati felhívás konzorciumok számára: 2022. szeptember 1 – november 15.

Fenntarthatósági Vállalkozói Szemléletformálás
2022-10-19 09:00 - 16:00 | Pécsi Kereskedelmi Központ, Majorossy Imre utca 36., Pécs, Magyarország
Vállalkozz Fenntarthatóan!
A Magyar Kereskedelmi és Iparkamara által indított program keretében 2022. október 19-én személyes mentorálási rendezvényre kerül sor a PBKIK székházában, a témakör ezúttal a levegő és egyéb témakör lesz.
Az esemény célja, hogy szemléletformálással támogassák a programban résztvevő mentorált cégeket. A szervezők szeretnék elméleti és gyakorlati példákon keresztül is megismertetni a vállalkozókkal, a fenntarthatóbb, a zöldebb és az energiahatékonyabb gazdálkodás lehetőségeit, szabályozási és jogi feltételeit, rendszerét. A program kiváló networking esemény helyszíne is egyben. Az eseményen való részvétel ingyenes, de regisztrációhoz kötött. A regisztráció után a résztvevők e-mailben kapják meg az eseménnyel kapcsolatos pontos részleteket.
Időpont: 2022.10.19. 09:00-16:00
Helyszín: PBKIK székház, 7625 Pécs, Majorossy I. u. 36.
Téma: levegő és egyéb témakör

Regisztráció: https://mentorsys.vallalkozztudatosan.hu/#/login

Mérőeszköz felügyelő képzés
2022-10-19 09:00 - 2022-10-20 16:00 | Pécsi Kereskedelmi Központ, Majorossy Imre utca 36., Pécs, Magyarország
A képzés célja kiemelten a kis- és középvállalkozások mérésüggyel, mérőeszközök nyilvántartásával, kalibrálásával foglalkozó munkatársainak fejlesztése azzal, hogy a képzés közérthetően, tömören összefoglalja a kalibrálással és hitelesítéssel kapcsolatos legfontosabb tudnivalókat és gyakorlati módszereket. A résztvevők ismerjék meg a nemzetközi mértékegység (SI) rendszer cégekre vonatkozó elemeit.
Képzés tervezett időpontja: 2022. október 19-20.
Képzési idő: 16 óra, 2 nap.
Maximális létszám: 24 fő.
Minimális létszám: 8 fő.
Képzés formája:

csoportos képzés

Képzési díj:

60.000.-Ft/fő+Áfa.
Önkéntes kamarai tagoknak és/vagy egy vállalkozástól, legalább 3 fő regisztrálása esetén a képzési díjból 10%/fő kedvezményt biztosítunk.

A képzési díj tartalmazza a képzés összes költségét, beleértve a képzés, a tananyag és a tanúsítvány összegét.
Közvetített szolgáltatásként ebédet, valamint kávét és vizet biztosítunk a résztvevők számára.
A képzés elvégzésével megszerezhető dokumentum megnevezése: Tanúsítvány

Jelentkezési lap

További információ:

Mérőeszköz felügyelő képzés

A Pécs-Baranyai Kereskedelmi és Iparkamara felnőttképzési engedélyszáma: E/2020/000151 (2020.09.25.), felnőttképzési nyilvántartási száma: B/2020/006151 (2020.10.21.).

MIK PARTNERS Szakmai Nap 2022 és Baranya Megyei Mérnöki Kamara 25. Jubileumi Mérnöknap
2022-10-20 00:00 | Majorossy Imre utca 36., Pécs, 7625, Magyarország
Tisztelettel meghívják Önt a PTE Műszaki és Informatikai Karon 2022. október 20–án megrendezésre kerülő MIK PARTNERS Szakmai Nap 2022 és Baranya Megyei Mérnöki Kamara 25. Jubileumi Mérnöknap rendezvényre.
A kar tudományos, szakmai és ipari kapcsolatainak erősítése céljából tartandó konferenciáját idén a „CLEANTECH – TISZTA TECHNOLÓGIÁK A FENNTARTHATÓSÁG JEGYÉBEN” tematika köré szervezik.Az eseményen a kar partnerei és hallgatói számára szélesebb körben is bemutatják az ipari együttműködéseikre, egyetemközi beágyazottságunkra, illetve saját szakmai ambícióikra és küldetéstudatukra épülő CLEANTECH kutatás–fejlesztési területeket, amelyek a következő három kategóriábacsoportosíthatók:

hidrogén technológiák
zöld építő– és építőanyagipar
intelligens gépgyártás – robotika

További információ

"Klímatudatos Pécs" konferencia - A klímaváltozás adaptációs lehetőségei Pécsett
2022-10-20 13:30 - 16:00 | PTE Műszaki és Informatikai Kar, Boszorkány út 2., Pécs, 7624, Magyarország
A klímaváltozás napjaink egyik meghatározó globális problémája, amely közép- és hosszú távon is jelentősen befolyásolja az egyes társadalmak, gazdaságok működését, fejlődését. Pécs Megyei Jogú Város önkormányzata már közel egy évtizede elkötelezett a klímapolitika területén, 2013-ban csatlakozott a Polgármesterek Szövetségéhez (Covenant of Mayors), amely az egyik legfontosabb nemzetközi szervezet a klíma- és energiapolitika tekintetében. Hazánkban a klímapolitika területén meghatározó, a nemzetközi irányelveket és célokat figyelembe vevő dokumentum a második Nemzeti Éghajlatváltozási Stratégia. Megyei szinten Pécs számára mérvadó Baranya Megye Klímavédelmi Stratégiája. Ezekhez illeszkedően készült el Pécs klímavédelmi stratégiája, amelyet a 71/2022 (III.22) számú határozattal fogadott el Pécs Megyei Jogú Város Közgyűlése. A stratégia elkészítéséhez a fedezetet a Pécs Megyei Jogú Város Önkormányzata és az Ökováros–Ökorégió Alapítvány konzorciuma által megvalósított, KEHOP-1.2.1-18-2019-00256 kódszámú, a „Helyi klímastratégia kidolgozása, valamint a klímatudatosságot erősítő szemléletformálás Pécsett” című projekt biztosította.
A projekt keretein belül megrendezendő konferenciáról részletesen ITT olvashat.
Időpont: 2022. október 20. 13:30
Helyszín: Pécsi Tudományegyetem Műszaki és Informatikai Kar, 7624 Pécs, Boszorkány u. 2.
